Bajarê Bernî yê Swîsre û bajarê Lavrîo yê Yûnanîstanî de seba vîrardişê Berîtane aktîvîteyî ameyî viraştene.
Bajarê Bernî yê Swîsre   de Meclîsê Cinîyan ê Mizgînî Merkezê Komelê Kurdan ê Demokratîke (DKTM) de aktîvîteyêk organîze kerde.
Virardiş de nameyê Komîsyonê Keyeyan ê Şehîdan, Meclîsê Cinîyan ê Mizgînî û Feda ra qiseykerdişan de muhîmîya rolê Berîtane ser o ame vindetene. Aktîvîte bi slogananê  ‘‘Cinî, Cuye, Azadîye‘‘ qedîya.
LAVRÎO
bajarê Lavrîo yê Yûnanîstanî de zî bi aktîvîteyêk Berîtane ardîyayî vîrî. Virartişo ke Kampa Lavrîo de ame viraştene sendîqakarê Fransizî ke seba paştdayîşê kurdan ameybî ûca ê zî tewrê ci bîyî. Qalkerdişan de ame vatene ke şarê kurdî şehîdan ê xo rê zaf çî deyndar o û ê xetê înan de do mucadele bidî. Aktîvîte bi silogananê ‘‘Şehîdî nêmirenî‘‘ qedîya.
